Diari Oficial de la Generalitat Valenciana


Sumari del DOGV 9620, del 19-06-2023 (2023/6858)

Extracte de la Resolució de 29 maig de 2023, de la vicerectora d'Estudis de la Universitat de València, per la qual es convoquen les ajudes a l'estudiantat per a la realització d'activitats socioculturals que impulsen la igualtat entre dones i homes i en matèria de diversitat, per al curs 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6858


Data del document
:   29-05-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 29 maig de 2023, de la vicerectora d'Estudis de la Universitat de València, per la qual es convoquen les ajudes a l'estudiantat per a la realització d'activitats socioculturals que impulsen la igualtat entre dones i homes i en matèria de diversitat, per al curs 2023-2024. [2023/6858]  
BDNS (identif.): 703286.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/703286)  
  
Primer. Persones beneficiàries  
Poden sol·licitar aquestes ajudes els i les estudiantes, col·lectius i associacions d'estudiants que complisquen algun dels següents requisits:  
a) L'estudiantat de la Universitat de València, de manera individual o organitzats en grups.  
b) Associacions d'estudiants i estudiantes, constituïdes legalment i formades per estudiantat de la Universitat de València.  
c) Associacions no universitàries, legalment constituïdes que compten amb un col·lectiu que agrupe, com a mínim, tres estudiants que constituïsquen una secció universitària de l'associació.  
d) Col·lectius que agrupen, com a mínim, tres estudiants.  
Les associacions i els col·lectius sol·licitants han d'estar inscrits en el Cens d'associacions i col·lectius de la Universitat de València, d'acord amb el Reglament per a la gestió del cens d'associacions i col·lectius d'estudiants de la Universitat de València (ACGV 25/2019) i les seues dades han d'estar actualitzades.  
Cal que les sol·licituds acrediten la presència equilibrada de dones i homes en les dades que figuren en el seu registre en el cens, de manera que almenys una de les tres persones representants del col·lectiu o associació siga dona, d'acord amb el que estableix la Llei orgànica 3/2007, de 22 de març, per a la igualtat efectiva de dones i homes.  
  
  
Segon. Objecte  
L'objecte de la convocatòria és promoure i donar suport a activitats i propostes socioculturals realitzades directament per estudiantes i estudiants de la Universitat de València, que afavorisquen la igualtat entre dones i homes en el si de la Universitat, i en la societat, d'acord amb els eixos establits en el III Pla d'Igualtat de la Universitat de València, així com impulsar la igualtat en la diversitat en matèria de formació, recerca, divulgació i sensibilització relacionats amb la diversitat afectivosexual, de gènere, ètnic-cultural, religiosa i/o familiar, en l'àmbit universitari.  
  
  
Tercer. Bases reguladores  
Les bases íntegres es poden consultar al web [https://www.uv.es/sedi] i en les Bases de dades nacional de subvencions, a través del web [http: //www.pap.minhap.gob.es/bdnstrans/es/index]  
  
Quart. Quantia  
El pressupost total màxim autoritzat per a aquesta convocatòria ascendeix a 7.000 euros. La dotació econòmica màxima per projecte variarà entre 1.000 euros i 600 euros, segons la tipologia de les i els sol·licitants.  
  
Cinqué. Termini de presentació de sol·licituds  
El termini de presentació de sol·licituds és de l'1 de setembre fins al 25 de setembre de 2023, per activitats que es desenvolupen entre l'1 de novembre de 2023 i el 30 de juny de 2024.  
  
Sisé. Altres dades  
Els i les sol·licitants hauran de presentar un projecte detallat de l'activitat tal com s'indica al punt 5 de la convocatòria.  
  
València, 29 de maig de 2023.- La rectora (p. d. DOGV 30.05.2022), la vicerectora: Maria Isabel Vázquez Navarro.